CELEX: 62018TA0561
Language: da
Date: 2021-05-05 00:00:00
Title: Sag T-561/18: Rettens dom af 5. maj 2021 — ITD og Danske Fragtmænd mod Kommissionen (Statsstøtte – postsektoren – kompensation for opfyldelsen af befordringspligten – afgørelse om ikke at gøre indsigelse – beregning af kompensationen – »net avoided cost«-metoden – hensyntagen til de immaterielle fordele, der kan tilskrives den befordringspligtige ydelse – anvendelse af midler indrømmet i medfør af kompensationen – offentlig garanti for betaling af afskedigelsesgodtgørelser i tilfælde af konkurs – momsfritagelse for visse transaktioner foretaget af den befordringspligtige virksomhed – regnskabsmæssig fordeling af de omkostninger, som er fælles for de aktiviteter, der indgår i den befordringspligtige ydelse, og de aktiviteter, der ikke er omfattet heraf – kapitaltilførsel til en offentlig virksomhed med henblik på at undgå dennes datterselskabs konkurs – klage indgivet af en konkurrent – afgørelse, hvorved det efter den indledende undersøgelse fastslås, at der ikke foreligger støtte – eksisterende støtte – periodisk tildeling af fordele – tilregnelse til staten – kriteriet om den private investor)

21.6.2021   
            
            
               DA
            
            
               Den Europæiske Unions Tidende
            
            
               C 242/19
            
         
      Rettens dom af 5. maj 2021 — ITD og Danske Fragtmænd mod Kommissionen
      (Sag T-561/18) (1)
      
      (Statsstøtte - postsektoren - kompensation for opfyldelsen af befordringspligten - afgørelse om ikke at gøre indsigelse - beregning af kompensationen - »net avoided cost«-metoden - hensyntagen til de immaterielle fordele, der kan tilskrives den befordringspligtige ydelse - anvendelse af midler indrømmet i medfør af kompensationen - offentlig garanti for betaling af afskedigelsesgodtgørelser i tilfælde af konkurs - momsfritagelse for visse transaktioner foretaget af den befordringspligtige virksomhed - regnskabsmæssig fordeling af de omkostninger, som er fælles for de aktiviteter, der indgår i den befordringspligtige ydelse, og de aktiviteter, der ikke er omfattet heraf - kapitaltilførsel til en offentlig virksomhed med henblik på at undgå dennes datterselskabs konkurs - klage indgivet af en konkurrent - afgørelse, hvorved det efter den indledende undersøgelse fastslås, at der ikke foreligger støtte - eksisterende støtte - periodisk tildeling af fordele - tilregnelse til staten - kriteriet om den private investor)
      (2021/C 242/25)
      Processprog: engelsk
      
         Parter
      
      
         Sagsøgere: ITD, Brancheorganisation for den danske vejgodstransport A/S (Padborg, Danmark) og Danske Fragtmænd A/S (Åbyhøj, Danmark) (ved advokat L. Sandberg-Mørch)
      
         Sagsøgt: Europa-Kommissionen (ved K. Blanck og D. Recchia, som befuldmægtigede)
      
         Intervenienter til støtte for sagsøgerne: Jørgen Jensen Distribution A/S (Ikast, Danmark) (ved advokaterne Sandberg-Mørch og M. Honoré) og Dansk Distribution A/S (Karlslunde, Danmark) (ved advokaterne Sandberg-Mørch og J. Buendía Sierra)
      
         Intervenient til støtte for sagsøgte: Kongeriget Danmark (ved J. Nymann-Lindegren og M. Wolff, som befuldmægtigede, bistået af advokat R. Holdgaard)
      
         Sagens genstand
      
      Søgsmål anlagt i henhold til artikel 263 TEUF med påstand om annullation af Kommissionens afgørelse C(2018) 3169 final af 28. maj 2018 om statsstøtte SA.47707 (2018/N) — Statens kompensation til PostNord for opfyldelse af postbefordringspligten — Danmark.
      
         Konklusion
      
      
                  1)
               
               
                  Kommissionens afgørelse C(2018) 3169 final af 28. maj 2018 om statsstøtte SA.47707 (2018/N) — Statens kompensation til PostNord for opfyldelse af postbefordringspligten — Danmark, annulleres, for så vidt som det efter den foreløbige undersøgelse heri blev fastslået, at den fritagelse for merværdiafgift (moms), der blev indført ved de danske skatte- og afgiftsmyndigheders administrative afgørelse nr. 1306/90 og cirkulære F 6742/90, og PostNord AB’s kapitaltilførsel af 23. februar 2017 på 1 mia. danske kroner (DKK) til Post Danmark A/S ikke udgjorde statsstøtte.
               
            
                  2)
               
               
                  I øvrigt frifindes Europa-Kommissionen.
               
            
                  3)
               
               
                  ITD, Brancheorganisation for den danske vejgodstransport A/S og Danske Fragtmænd A/S bærer halvdelen af deres egne omkostninger, idet Kommissionen betaler den øvrige del af disse omkostninger.
               
            
                  4)
               
               
                  Kommissionen, Kongeriget Danmark, Jørgen Jensen Distribution A/S og Dansk Distribution A/S bærer hver deres egne omkostninger.
               
            
         (1)  EUT C 427 af 26.11.2018.